《早朝奉天殿》
明代·戴琏

银汉熹微玉露浓，长安曙色五更钟。星临凤阁开金殿，月满銮更映衮龙。

宫扇影分闻舜乐，御炉香袅祝尧封。群公拜舞朝天后，环佩成行出九重。

作者简介：戴琏，字汝器。南海人。明英宗正统三年（一四三八）举人，四年（一四三九）乙榜，授罗城训导，仅二载卒。世称清节先生。有《靖节集》。事见明郭棐《粤大记》卷二二。